ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
भारत में कोरोना से संक्रमित मरीजों की संख्या में निरंतर गिरावट जारी; 197 दिनों के बाद मरीजों की संख्या 2.14 लाख हुई
पिछले 24 घंटों में 15,968 दैनिक नए मामले दर्ज किए गए
भारत ने कोरोना से संक्रमित मरीजों की संख्या घटकर आज 2.14 लाख  हो गई है। अब तक के कुल संक्रमित मामलों की तुलना में फिलहाल संक्रमित मरीजों की संख्या घटकर 2.04 प्रतिशत हो गई है, जो 197 दिनों के बाद सबसे कम है। 30 जून, 2020 को कुल संक्रमित मरीजों की संख्या 2,15,125 थी।
पिछले 24 घंटे में कोरोना के कुल संक्रमित मरीजों की संख्या में 2,051 मामले कम हुए हैं।
भारत में प्रतिदिन कोरोना के मामलों में निरंतर गिरावट दर्ज की जा रही है। पिछले 24 घंटे में 16,000 से भी कम  नए मामले जुड़े। दूसरी ओर, पिछले 24 घंटे में, 17,817 मरीज स्वस्थ हुए। अधिक संख्या में नए मरीजों के स्वस्थ होने से संक्रमित मरीजों की संख्या में निरंतर गिरावट सुनिश्चित हुई है।
कोरोना से स्वस्थ होने वाले लोगों की कुल संख्या 10,129,111 हुई, जो संक्रमण से मुक्त होने की 96.51 प्रतिशत दर का सूचक है। कोरोना से स्वस्थ होने वाले लोगों तथा फिलहाल संक्रमित मरीजों की संख्या के बीच अंतर लगातार बढ़ रहा है, जो 99,14,604 है।
10 राज्यों/केन्द्र शासित प्रदेशों में कोरोना से स्वस्थ होने वाले नए मरीजों की संख्या का 81.83 प्रतिशत हिस्सा पाया गया है।
केरल में एक दिन में अधिकतम 4,270 मरीज स्वस्थ हुए हैं। इसके बाद महाराष्ट्र में 3,282 नए मरीज स्वस्थ हुए, जबकि छत्तीसगढ़ में एक दिन में 1,207 मरीज स्वस्थ हुए।
7 राज्यों और केन्द्र शासित प्रदेशों में कोरोना के 74.82 प्रतिशत नए मामले पाए गए हैं।
पिछले 24 घंटे में केरल में प्रतिदिन अधिकतम 5,507 नए मामले दर्ज किए गए। इसके बाद महाराष्ट्र में 2,936 नए मामले पाए गए, जबकि कर्नाटक में कल 751 नए मामलों की पुष्टि हुई।
पिछले 24 घंटे में कोरोना से होने वाली कुल 202 मौतों के 70.30 प्रतिशत मामले 7 राज्यों/केन्द्र शासित प्रदेशों में पाए गए हैं।
महाराष्ट्र में 50 मरीजों की मृत्यु हुई। इसके बाद 25 तथा 18 नई मौतों के साथ क्रमश: केरल और पश्चिम बंगाल का स्थान है।
कोविड-19 टीकाकरण अभियान 16 जनवरी, 2021 से शुरू होने वाला है। लोगों की भागीदारी  के सिद्धांतों से प्रेरित इस व्यापक देशव्यापी अभियान में चुनावों  और यूनिवर्सल टीकाकरण कार्यक्रम  से प्राप्त अनुभव के इस्तेमाल के साथ-साथ मौजूदा स्वास्थ्य सेवाओं, विशेषकर राष्ट्रीय कार्यक्रमों तथा प्राथमिक स्वास्थ्य देखभाल, वैज्ञानिक और नियामक मानदंडों, अन्य मानक संचालन प्रक्रियाओं  और प्रौद्योगिकी द्वारा संचालित एक व्यवस्थित और सुचारू कार्यान्वयन से समझौता नहीं करना भी शामिल हैं।
कोविड-19 टीकाकरण में स्वास्थ्य सेवा से जुड़े कर्मियों तथा अग्रणी कार्यकर्ताओं को प्राथमिकता दी जाएगी, जिनकी संख्या लगभग तीन करोड़ है, इसके बाद 50 वर्ष से अधिक उम्र के लोगों को तथा मरीजों के सम्पर्क में आए 50 वर्ष से कम उम्र के लोगों को प्राथमिकता दी जाएगी, जो लगभग 27 करोड़ हैं।
प्रौद्योगिकी संरचना के अध्ययन से टीकाकरण अभियान का व्यवस्थित तथा सुचारू कार्यान्वयन सुनिश्चित होगा।
ब्रिटेन में पाए गए नए प्रकार के जीनोम से संक्रमित लोगों की कुल संख्या आज 102 हो गई हैं।
महिला एवं बाल विकास मंत्रालय
नारी शक्ति 2018 पुरस्कार के लिये नामांकन आमंत्रित
ये पुरस्कार आर्थिक एवं सामाजिक क्षेत्र में महिला सशक्तीकरण के लिये असाधारण कार्य करने वालों को सम्मानित करते हैं
(महिला एवं बाल विकास मंत्रालय ने 2018 के नारी शक्ति पुरस्कारों के लिये नामांकन आमंत्रित किये हैं। ये भारत में महिलाओं के लिये सर्वोच्च सम्मान है। ये प्रतिष्ठित पुरस्कार उन महिलाओं एवं संस्थाओं को दिये जाते हैं जो महिला सशक्तीकरण के क्षेत्र में अनवरत कार्य कर रहे हैं।
प्रत्येक वर्ष भारत के राष्ट्रपति अंतरराष्ट्रीय महिला दिवस के अवसर पर नारी शक्ति पुरस्कार प्रदान करते हैं। ये पुरस्कार, जो अपने 19वें वर्ष में है, वे समाज में उल्लेखनीय योगदान देने वाली महिलाओं को सम्मानित करते हैं, और उनका उल्लास मनाते हैं जिन्होंने समुदाय में अपने लिये स्थान बनाया है और महिलाओं की आर्थिक सुरक्षा को सुनिश्चित किया है।
महिला एवं बाल विकास मंत्री श्रीमती मेनका संजय गांधी ने कहा, "हम 1999 से नारी शक्ति पुरस्कार प्रदान कर रहे हैं और हमने उन उत्साही महिलाओं के व्यापक आंकड़े जुटाये हैं जो अवरोधों से ऊपर उठीं और जिन्होंने नये क्षेत्रों में कदम रखा और समाज के लिये एक स्थायी योगदान दिया। इस वर्ष भी हम उन महिलाओं और संस्थानों से आगे आकर नामांकन करवाने की अपील करते हैं जिन्होंने महिला उत्थान के लिये समाज में असाधारण कार्य किया है।"
2018 के नारी शक्ति पुरस्कारों के लिये नामांकन 31 अक्टूबर 2018 तक खुला हुआ है। जो नामांकन करवाना चाहें वे अपना विवरण उप सचिव , महिला एवं बाल विकास मंत्रालय, कमरा संख्या 632, छठवां तल, शास्त्री भवन, नयी दिल्ली 110001 को भेज सकते हैं।
आवेदकों से इस पते http://www.wcd.nic.in/award पर जाकर पुरस्कारों के दिशा-निर्देश पढ़ने का अनुरोध किया जाता है।
पुरस्कारों के लिये स्वनामांकन पर भी विचार किया जाता है। चयन समिति स्व-विवेक के आधार पर राज्य सरकारों एवं केंद्रीय मंत्रालयों के द्वारा भेजे गये नामों के अतिरिक्त नामों पर भी विचार कर सकती है।
एक अनुवीक्षण समिति पुरस्कार के लिये प्राप्त नामों की जांच करेगी और उन्हें छांटेगी और इस कार्य के लिये गठित चयन समिति उन व्यक्तियों एवं संस्थाओं की उपलब्धियों पर विचार करेगी जिनके नाम की संस्तुति सक्षम प्राधिकारी द्वारा की गयी होगी। इस पुरस्कार के विजेताओं की पहचान करने में उनके द्वारा इस क्षेत्र में किये असाधारण कार्यों को ही सबसे ज्यादा प्रमुखता दी जायेगी।
पुरस्कार के अंतिम विजेताओं का चयन एक राष्ट्रीय चयन समिति द्वारा किया जायेगा जो कि अनुवीक्षण समिति द्वारा भेजे गये नामों पर विचार करेगी।
महिला एवं बाल विकास मंत्रालय महिलाओं को राष्ट्रीय विकास का एक अनिवार्य अंग बनाकर उनको समान अवसर उपलब्ध कराने के प्रति अपनी प्रतिबद्धता को दोहराता है। मंत्रालय नारी शक्ति पुरस्कार विजेताओं की अपराजेय अदम्य क्षमताओं को भी नमन करता है जो कि भावी पीढ़ियों के लिये के लिये मार्ग दर्शक बन गयी हैं।
स्वास्थ्य एवं परिवार कल्याण मंत्रालय
राष्ट्रीय स्वास्थ्य प्राधिकरण ने महाराष्ट्र के पुणे में ‘एबीडीएम हैक्थॉन श्रृंखला’ के अंतर्गत पहला हैक्थॉन प्रारंभ किया
एबीडीएम हैक्थॉन राउंड1- किकस्टार्टिंग यूनिफाइड हेल्थ इंटरफेस  हाईब्रिड रूप में 14 से 17 जुलाई, 2022 तक आयोजित
राष्ट्रीय स्वास्थ्य प्राधिकरण  आयुष्मान भारत डिजिटल मिशन हैक्थॉन श्रृंखला के अंतर्गत अपना पहला हैक्थॉन हाइब्रिड रूप में महाराष्ट्र में पुणे के स्मार्ट सिटी ऑपरेशन सेंटर में 14 से 17 जुलाई, 2022 तक आयोजित कर रहा है। यह हैक्थॉन आयुष्मान भारत डिजिटल मिशन  के अंतर्गत पुणे महानगर पालिका  तथा पुणे स्मार्ट सिटी डेवलपमेंट कॉर्पोरेशन लिमिटेड  के सहयोग से आयोजित किया जा रहा है। इनोवेटर, डेवलपर तथा डेटा विशेषज्ञ नवाचारी समाधान में सहयोग और निर्माण के लिए वयक्तिगत और वर्चुअल रूप में शामिल हुए हैं।
हैक्थॉन का उद्घाटन राष्ट्रीय स्वास्थ्य प्राधिकरण के मुख्य कार्यकारी अधिकारी डॉक्टर आर.एस. शर्मा ने किया। उद्घाटन समारोह में महाराष्ट्र सरकार के मेडिकल शिक्षा तथा औषधि विभाग के सचिव श्री सौरभ विजय, एनएचए के अपर सीईओ डॉक्टर प्रवीण गेदाम, पीएमसी के आयुक्त श्री विक्रम कुमार, आयुक्त  डॉक्टर एन. रामास्वामी तथा मिशन निदेशक श्री किरण गोपाल वस्का, एनएचए के निदेशक डॉक्टर संजय कोल्ते, पीएससीडीसीएल के सीईओ डॉक्टर गौर सुन्दर, सीडैक पुणे के सहायक निदेशक श्री रविन्द्र बिनवाड़े, पीएमसीके अपर आयुक्त तथा पीएमसीके अपर आयुक्त कुणाल खेमनार उपस्थित थे।
एनएचए के सीईओ डॉक्टर आर.एस. शर्मा ने अपने उद्घाटन भाषण में कहा कि यूपीआई की भूमिका की तरह यूनिफाइट इंटरफेस बाजार सक्षमकर्ता के रूप में काम करेगा और अनेक स्वास्थ्य सेवाएं उपलब्ध कराएगा। यह स्वास्थ्य सेवा प्रदाताओं के बीच अंतरसंचालन बनाने का प्रयास है और स्वास्थ्य सेवा डेटा के आदान-प्रदान में सहायक है, जिससे सभी के लिए गुणवत्ता संपन्न स्वास्थ्य सेवा पहुंच योग्य और किफायती होगी।
डॉक्टर शर्मा ने कहा कि यह हैक्थॉनों की श्रृंखला में पहला हैक्थॉन है। यह हमारी डिजिटल स्वास्थ्य सेवा के इकोसिस्टम के बिल्डिंग ब्लॉकों को बढ़ाने में योगदान देने के लिए देश में युवा प्रतिभा को प्रोत्साहित करेगा और देश तथा विश्व के लिए नवाचारी समाधान बनाएगा।
यूनिफाइड हेल्थ इंटरफेस  के अतिरिक्त हैक्थॉन का फोकस नवाचारी समाधान विकसित करने में व्यक्तियों और संगठनों को एक साथ लाकर भारत में हेल्थ स्टार्टअप इकोसिस्टम को गतिशील बनाने पर भी है। ‘राउंड1- किकस्टार्टिग यूएचआई’ के लिए अस्थाई पुरस्कार पुल 60,00,000 रुपए है। समाधान का मूल्यांकन स्वतंत्र निर्णायक मंडल द्वारा किया जाएगा। दो प्रमुख विषयों पर प्रत्येक चैलेंज ट्रैक पर शीर्ष प्रदर्शन करने वालों को पुरस्कार दिया जाएगा।
- इनोवेशन ट्रैक: टेलीकंसल्टेशन, एम्बुलेंस बुकिंग, लैब टेस्ट, फिजिकल कंसल्टेशन बुकिंग जैसे विभिन्न उपयोग के मामलों के आसपास एक खुले नेटवर्क में डिजिटल स्वास्थ्य को शक्ति देने के लिए नवाचारी समाधानों के लिए चुनौती।
- इंटीग्रेशन ट्रैकः यूएचआई के अनुरूप एप्लिकेशनों के विकास में तेजी लाने की चुनौती और इन एप्लिकेशनों को अन्य ऐसे प्रतिभागियों के एप्लिकेशनों के साथ एकीकृत करना ताकि यूएचआई नेटवर्क पर डिजिटल स्वास्थ्य लेन-देन को सक्षम बनाया जा सके।
एबीडीएम हैक्थॉन पर विस्तृत ब्यौरे https://abdm.gov.in/register पर उपलब्ध हैं।
यूनिफाइड हेल्थ इंटरफेस पर अधिक सूचना https://uhi.abdm.gov.in/ पर उपलब्ध है।
रक्षा मंत्रालय
सेना के कमांडरों का सम्मेलन
सेना के कमांडरों का द्विवार्षिक सम्मेलनहर साल अप्रैल और अक्टूबर में आयोजित किया जाता है। यह शीर्ष स्तरीय सम्मेलन वैचारिक स्तर पर गहन विचार-विमर्श की सुविधा प्रदान करता है, जिनकी परिणति महत्वपूर्ण नीतिगत निर्णयों में होती है। सेना के कमांडरों के सम्मेलन का नवीनतम संस्करण 14-19 अक्टूबर 2019 को नई दिल्ली में आयोजित किया जाएगा।
इस सम्मेलन के दौरान भारतीय सेना का शीर्ष नेतृत्व वर्तमान में उभर रही सुरक्षा संबंधी और प्रशासनिक चुनौतियों पर विचार-मंथन करेगा और भारतीय सेना के लिए भविष्य की योजना तैयार करेगा। निर्णय सेना के कमांडरों और वरिष्ठ अधिकारियों की कलीजिट प्रणाली के माध्यम से लिए जाते हैं, ताकि उचित कमर्ठता सुनिश्चित की जा सके।
यह सम्मेलन 14 अक्टूबर को सीओएएस के संबोधन के साथ शुरू होगा।इसके बाद सेना के कमांडरों द्वारा उनसे संबंधित परिचालन और प्रशासनिक मुद्दों से अवगत कराया जाएगा। इस दौरान समसामयिक मुद्दों पर भी चर्चा की जाएगी।
इसके अतिरिक्त, रक्षा उद्योगों द्वारा उपकरणों का प्रदर्शन करते हुए आर्टिफिशियल इंटेलिजेंस, ड्रोन सिस्टम्स, गोला बारूद और मानवरहित ग्राउंड व्हीकल्स के क्षेत्रों में आला प्रौद्योगिकी की झलक प्रस्तुत की जाएगी। इस प्रदर्शनी का फोकस 'मेक इन इंडिया' के जरिए स्वदेशीकरण को बढ़ावा देना होगा।
प्रधानमंत्री कार्यालय
प्रधानमंत्री ने श्री गुरु तेगबहादुर जी का 400वां प्रकाशोत्सव मनाने के लिए उच्च स्तरीय समिति की बैठक की अध्यक्षता की
प्रधानमंत्री श्री नरेन्द्र मोदी ने आजसिखों के 9वें गुरु श्री गुरुतेग बहादुर जी का400वां प्रकाशोत्सवआयोजित करने के लिए उच्चस्तरीय समिति की बैठक की अध्यक्षता की। बैठक वीडियो कांफ्रेंसिंग के माध्यम से आयोजित की गई।
बैठक में भाग लेने वाले प्रतिनिधियों ने गुरु तेग बहादुर जी का प्रकाशोत्सवआयोजित करने के प्रधानमंत्री के शानदार विज़न के लिए उन्हें धन्यवाद दिया। उन्होंने श्री गुरु तेगबहादुर जी द्वारा धार्मिक आजादी के लिए दिए गए विभिन्न योगदानों और बलिदान को याद किया। इन प्रतिनिधियों ने प्रकाशोत्सव के लिए कुछ जानकारियां व सुझाव दिए और कहा कि उनके जीवन के विभिन्न पहलुओं को उजागर करना जरूरी है। केन्द्रीय गृह मंत्री ने कहा कि ऐसे सामूहिक प्रयास किये जाने चाहिए, जिससे यह सुनिश्चित हो सके कि गुरु तेगबहादुर जी का संदेश सभी तक पहुंचे। संस्कृति सचिव ने प्रकाशोत्सव के लिए अब तक दिए गए सुझावों पर एक प्रस्तुति दी।
बैठक में भाग लेने वाले प्रतिनिधियों को संबोधित करते हुए प्रधानमंत्री नेउन्हें धन्यवाद दिया। उन्होंने कहा कि गुरु तेगबहादुर जी का 400वां प्रकाशोत्सव हमारा सौभाग्य और राष्ट्रीय कर्तव्य है। उन्होंने गुरु तेगबहादुर जी के जीवन की शिक्षाओं को साझा करते हुए कहा कि हम सभी को उनसे प्रेरणा लेनी चाहिए। उन्होंने जोर देकर कहा कि इन शिक्षाओं को युवा पीढ़ी समझे और दुनियाभर में डिजिटल माध्यमों से उनके संदेश का आसानी से प्रसार किया जा सकता है।
प्रधानमंत्री ने कहा कि सिख गुरु परम्परा संपूर्ण जीवन का दर्शन है। यह सरकार का सौभाग्य और अच्छी किस्मत है कि उसे सिख धर्म के संस्थापक गुरु नानक देव जी का 550वां प्रकाश पर्व, श्री गुरु तेगबहादुर जी का 400वां प्रकाशोत्सव और सिखों के 10वें गुरु श्री गुरु गोविंद सिंह जी का 350वां प्रकाश पर्व मनाने का अवसर मिला।
बैठक में हुए विचार-विमर्श की विस्तृतचर्चा करते हुए, प्रधानमंत्री ने कहा कि श्री गुरु तेग बहादुर जी का 400वां प्रकाशोत्सव मनाने के लिए अधिक से अधिक लोगों को जोड़ने के लिए वर्षभर विभिन्न कार्यक्रम आयोजित किए जाएंगे। उन्होंने कहा कि कार्यक्रमों का आयोजन इस प्रकार होना चाहिए जिसमें न केवल श्री गुरु तेगबहादुर जी के जीवन और शिक्षाओं को शामिल किया जाए, बल्कि दुनियाभर में फैली समूची गुरु परम्परा को भी शामिल किया जाए। दुनिया भर में सिख समुदाय और गुरुद्वारों द्वारा की जा रही समाज सेवा की सराहना करते हुए प्रधानमंत्री ने कहा कि सिख परम्परा के इस पहलू के बारे में उपयुक्त अनुसंधान और प्रलेखन किया जाना चाहिए।
बैठक में पूर्व प्रधानमंत्री डॉ. मनमोहन सिंह, केन्द्रीय गृह मंत्री श्री अमित शाह, लोकसभा अध्यक्ष श्री ओम बिरला, राज्यसभा के उपसभापति श्री हरिवंश, राज्यसभा में विपक्ष के नेता श्री मल्लिकार्जुन खडगे, हरियाणा के मुख्यमंत्री श्री मनोहर लाल, पंजाब के मुख्यमंत्री कैप्टन अमरिंदर सिंह,राजस्थान के मुख्यमंत्री श्री अशोक गहलोत, शिरोमणि गुरुद्वारा प्रबंधक कमेटी, अमृतसर की अध्यक्ष बीबी जागीर कौर, सांसद श्री सुखबीर सिंह बादल, श्री सुखदेव सिंह ढींढसा, पूर्व सांसद श्री तरलोचन सिंह, अमूल के प्रबंध निदेशक श्री आर.एस. सोढ़ीऔरजाने-माने विद्वान श्री अमरजीत सिंह ग्रेवालभी उपस्थित थे।
सूक्ष्म, लघु एवं मध्यम उद्यम मंत्रालय
41वें आईआईटीएफ, प्रगति मैदान में कॉयर बोर्ड मंडप
प्रगति मैदान के हॉल नंबर 7 ई में, कॉयर बोर्ड की प्रदर्शनी में कॉयर श्रमिकों के कौशल और शिल्प कौशल द्वारा विभिन्न प्रकार के हस्तनिर्मित और हस्तशिल्प उत्पादों जैसे खिलौने, आभूषण आदि को दिखाया गया है। मंडप में प्रदर्शित वस्तुओं में हथकरघा कॉयर मैट, मैटिंग्स, कालीन, कॉयर जियो-टेक्सटाइल, पावर-लूम कॉयर मैटिंग्स जैसे पारंपरिक कॉयर उत्पाद शामिल हैं।
केंद्रीय सूक्ष्म, लघु और मध्यम उद्यम मंत्री  श्री नारायण राणे ने एमएसएमई राज्य मंत्री श्री भानु प्रताप सिंह वर्मा की उपस्थिति में 15.11.2022 को 'कॉयर मंडप' का उद्घाटन किया, जो "वोकल फॉर लोकल, लोकल टू ग्लोबल" थीम से प्रेरित है। इस अवसर पर मंत्रालय के अन्य वरिष्ठ अधिकारी मौजूद थे।
श्री राणे ने कॉयर बोर्ड के विभिन्न स्टालों का दौरा किया और विक्रेताओं के साथ बातचीत की। श्री नारायण राणे ने कहा कि यह मेला एमएसएमई उद्यमियों, विशेष रूप से महिलाओं, एससी/एसटी और आकांक्षी जिलों के उद्यमियों को अपने कौशल/उत्पादों को प्रदर्शित करने, विकास के नए अवसर पैदा करने और आत्मनिर्भर होने का अवसर प्रदान करेगा।
कार्मिक, लोक शिकायत एवं पेंशन मंत्रालय
एसीसी ने दी मंजूरी
 को वित्त मंत्रालय में वित्त सचिव के रूप में नियुक्ति की मंजूरी दे दी है। राजीव कुमार इससे पहले वित्तीय सेवा विभाग में सचिव थे।
युवा कार्यक्रम एवं खेल मंत्रालय
44वां शतरंज ओलंपियाड: गुकेश ने पूर्व विश्व चैम्पियनशिप चैलेंजर शिरोव को चौंकाया, भारत बी ने लगातार पांचवीं जीत दर्ज की
युवा भारतीय ग्रैंडमास्टर डी गुकेश ने मंगलवार को तमिलनाडु के मामल्लापुरम में पूर्व विश्व चैंपियनशिप चैलेंजर एलेक्सी शिरोव को हराकर 44वें शतरंज ओलंपियाड में राउंड 5 का सबसे बड़ा उलटफेर किया और इंडिया बी ने स्पेन को 2.5-1.5 के स्कोर से हरा दिया ।
शानदार गेमप्ले का प्रदर्शन करते हुए गुकेश ने न केवल प्रतिष्ठित इवेंट में अपनी नाबाद पारी जारी रखी, बल्कि भारत बी को चौथी वरीयता प्राप्त स्पेन के खिलाफ एक प्रभावशाली जीत दर्ज करने में मदद की- यह टीम की ओपन सेक्शन में लगातार पांचवीं जीत है ।
यह इस इवेंट में गुकेश की लगातार पांचवीं जीत थी । संयोग से इस जीत के बाद वह लाइव रेटिंग में विदित गुजराती को पछाड़कर विश्वनाथन आनंद और पेंटाला हरिकृष्णा के बाद भारत में तीसरे सबसे ज्यादा रेटिंग वाले खिलाड़ी बन गए ।
गुकेश ने मैच के बाद कहा कि "उनकी एक गलती के बाद मेरी बढ़िया स्थिति हो गई और धीरे-धीरे उन्हें पछाड़ दिया । शिरोव की क्षमताओं वाले खिलाड़ी से खेलना और उसे हराना विशेष है ।"
भारत बी के सदस्य मंगलवार को तमिलनाडु के मामल्लापुरम में 44 वें शतरंज ओलंपियाड में राउंड 5 से पहले पोज देते हुए 
गुकेश ने कहा, "मेरी रणनीति उसे भड़काने की थी और एक आक्रामक खिलाड़ी होने के नाते उसने आक्रामक चालें चली, जिसका मुझे आभास था । इसके बाद खेल में बहुत सारे चेकमेट पैटर्न आए ।"
अधिबन बी ने भी जीएम एडुआर्डो इटुरिज़ागा को एक रणनीतिक मास्टर पीस में हरा दिया, जबकि निहाल सरीन ने एंटोन गुइज़र को ड्रॉ पर रोक दिया ।
भारत ए और भारत सी ने भी अन्य ओपन सेक्शन मैचों में क्रमशः रोमानिया और क्रोएशिया के खिलाफ ऐसी ही जीत दर्ज की ।
भारत की महिला टीम बी की आईएम वैशाली आर मंगलवार को तमिलनाडु के मामल्लापुरम में 44 वें शतरंज ओलंपियाड के राउंड 5 के दौरान एक्शन में 
इस बीच, महिला वर्ग में, भारत ए ने भी लगातार पांचवीं जीत दर्ज की और एक बार फिर अपनी टीम के लिए तानिया सचदेव जीत का अंक लाई । कोनेरू हम्पी, हरिका द्रोणावल्ली हरिका और आर वैशाली के मुकाबले के बाद उन्होंने फ्रांस को 2.5-1.5 के अंतर से हराया ।
दूसरी ओर भारतीय महिला बी टीम जॉर्जिया से 0-3 के स्कोर से हार गई, जबकि टीम सी ने ब्राजील को 2-2 से ड्रॉ पर रोक दिया ।
हरिका और सोफी मिलेट ने 40 चाल चलने के बाद एक समान स्थिति प्राप्त कर मुकाबला छोड़ने पर सहमति की ।
प्रधानमंत्री कार्यालय
प्रधानमंत्री को के जे अल्फोंस ने अपनी किताब 'एक्सेलरेटिंग इंडिया : 7 इयर्स ऑफ मोदी गवर्नमेंट' भेंट की
प्रधानमंत्री श्री नरेन्द्र मोदी को पूर्व केंद्रीय मंत्री श्री के जे अल्फोंस ने अपनी पुस्तक 'एक्सेलरेटिंग इंडिया : 7 इयर्स ऑफ मोदी गवर्नमेंट’ भेंट की। प्रधानमंत्री ने कहा कि उन्होंने अपनी पुस्तक ‘एक्सेलरेटिंग इंडिया’ में भारत की सुधार यात्रा के विभिन्न पहलुओं को समाहित करने का सराहनीय प्रयास किया है।
प्रधानमंत्री ने एक ट्वीट में कहा;
“मेरे अभिन्न सहयोगी, श्री @alphonstourism ने अपनी पुस्तक ‘एक्सेलरेटिंग इंडिया’ में भारत की सुधार यात्रा के विभिन्न पहलुओं को समाहित करने का सराहनीय प्रयास किया है। उनसे एक प्रति प्राप्त करके मुझे प्रसन्नता हुई।“
प्रधानमंत्री कार्यालय
प्रधानमंत्री ने वरिष्ठ पत्रकार श्री शेष नारायण सिंह के निधन पर शोक व्यक्त किया
प्रधानमंत्री श्री नरेन्द्र मोदी ने वरिष्ठ पत्रकार श्री शेष नारायण सिंह के निधन पर शोक व्यक्त किया है।
प्रधानमंत्री ने कहा कि वे पत्रकारिता के क्षेत्र में अपने अहम योगदान के लिये हमेशा याद किये जायेंगे। श्री मोदी ने उनके परिजनों के प्रति संवेदना व्यक्त की है।
संसदीय कार्य मंत्रालय
संसदीय कार्य मंत्रालय के आज़ादी के अमृत महोत्सव  का आइकॉनिक सप्ताह समारोह 
स्वतंत्रता के 75 वर्ष का उत्सव मनाने और भारत के अमृत काल में प्रवेश करने के अवसर पर संसदीय कार्य मंत्रालय 30 मई, 2022 से 05 जून, 2022 तक आजादी के अमृत महोत्सव  का आइकॉनिक सप्ताह मना रहा है। आइकॉनिक सप्ताह समारोह के हिस्से के रूप में, मंत्रालय 'वीडियो - युवा संसद का ट्यूटोरियल' का व्यापक प्रचार कर रहा है। ट्यूटोरियल, युवा संसद के महान आदर्शों को प्रदर्शित करने का प्रयास करता है, जैसे अलग-अलग दृष्टिकोणों को सहिष्णुता के साथ प्रोत्साहित करना, बहस और चर्चा करके समस्याओं का समाधान करना आदि। इसका उद्देश्य हमारे लोकतंत्र की जड़ों को मजबूत करना और हमारे छात्र समुदाय के बीच लोकतांत्रिक परम्पराओं का प्रचार-प्रसार करना है, ताकि उन्हें संसदीय प्रक्रियाओं और कामकाज के तरीकों से परिचित कराया जा सके। ट्यूटोरियल में लोकतांत्रिक परम्पराओं का संदेश भी है।
बड़े पैमाने पर दर्शकों की सुविधा के लिए वीडियो-ट्यूटोरियल निम्नलिखित कार्यक्रम के अनुसार संसद टीवी पर प्रसारित किया जाएगा: -
प्रीमियर - 30.05.2022 को सुबह 10 बजे
पहला रिपीट टेलीकास्ट - 02.06.2022 को दोपहर 2 बजे
दूसरा रिपीट टेलीकास्ट - 05.06.2022 को शाम 6 बजे
वीडियो-ट्यूटोरियल को मंत्रालय की राष्ट्रीय युवा संसद योजना  के यूट्यूब चैनल पर भी होस्ट किया गया है और इसे https://youtu.be/ut32HqVbHeg पर देखा जा सकता है।
इसके अलावा, कुछ स्कूलों को भी सप्ताह के दौरान अपने युवा संसद का आयोजन करने के लिए निर्धारित किया जा रहा है।
डिजिटल विधायिकाओं के लिए मिशन मोड परियोजना, राष्ट्रीय ई-विधान एप्लिकेशन  का उद्देश्य अमृत काल के दौरान सभी विधायिकाओं के कामकाज को पेपरलेस करना है। नेवा जिसे 'एक राष्ट्र- एक एप्लिकेशन' के सिद्धांत पर विकसित किया गया है, सभी विधायिकाओं को इस एकल मंच पर सभी सरकारी कामकाज को डिजिटल मोड में पूरा करने में सक्षम बनाएगा और इसमें सरकारी विभागों के साथ संवाद भी शामिल होंगे। नेवा तक https://www.neva.gov.in पर पहुंचा जा सकता है और इसका मोबाइल ऐप प्ले स्टोर और ऐप स्टोर पर निःशुल्क उपलब्ध है।
आइकॉन सप्ताह के दौरान, क्षमता निर्माण के उपाय के रूप में, संसदीय कार्य मंत्रालय में सीपीएमयू, नेवा द्वारा 2 और 3 जून, 2022 को वर्चुअल मोड में विधायिकाओं के अधिकारियों के लिए दो दिवसीय प्रशिक्षण सत्र आयोजित किया जायेगा। वर्चुअल प्रशिक्षण में शामिल होने के लिए लिंक, पोर्टल और मोबाइल ऐप पर उपलब्ध होंगे।
एमजी / एएम / जेके
(Visitor Counter : 1837
मंत्रिमण्डल
केन्द्रीय मंत्रिमंडल ने स्पेक्ट्रम की नीलामी को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने दूरसंचार विभाग के स्पेक्ट्रम नीलामी के प्रस्ताव को मंजूरी दी है। इस नीलामी के तहत स्पेक्ट्रम वाणिज्यिक मोबाइल सेवाएं उपलब्ध कराने के लिए सफल बोलीदाताओं को सौंप दिया जाएगा।
यह नीलामी 700 मेगाहर्ट्ज, 800 मेगाहर्ट्ज, 900 मेगाहर्ट्ज, 1800 मेगाहर्ट्ज, 2100 मेगाहर्ट्ज, 2300 मेगाहर्ट्ज और 2500 मेगाहर्ट्ज फ्रीक्वेंसी बैंड्स के स्पेक्ट्रम के लिए होगी। यह स्पेक्ट्रम 20 वर्ष की वैधता अवधि के लिए सौंपा जाएगा। कुल 3,92,332.70 करोड़ रुपये  के मूल्य निर्धारण के साथ कुल 2251.25 मेगाहर्ट्ज का प्रस्ताव किया जा रहा है।
नीलामी के माध्यम से स्पेक्ट्रम के उपयोग के अधिकार प्राप्त करने वाले दूरसंचार सेवा प्रदाता अपने नेटवर्क की क्षमता बढ़ाने में समर्थ होंगे, जबकि नया सेवा प्रदाता अपनी सेवाएं शुरू करने में समर्थ होगा।
इस नीलामी में बोलीदाताओं को मानदंडों/शर्तों यानी ब्लॉक साइज जिसमें बोलीदाता अपनी बोलियां प्रस्तुत करने में समर्थ होंगे, स्पेक्ट्रम कैप यानी बोली की समाप्ति के बाद प्रत्येक बोलीदाता द्वारा दी जाने वाली स्पेक्ट्रम की अधिकतम राशि, शुरू करने की बाध्यताएं, भुगतान शर्तों आदि का अनुपालन करना होगा।
सफल बोलीदाताओं को पूरी बोली राशि का एकमुश्त भुगतान करना होगा या निश्चित राशि  का एकमुश्त भुगतान करने का विकल्प चुना जाए और बकाया राशि का दो वर्ष के ऋण स्थगन के बाद अधिकतम 16 एकसमान वार्षिक किश्तों में भुगतान करना होगा।
बोली राशि के अलावा सफल बोलीदाता को इस बोली के माध्यम से प्राप्त किए गए स्पेक्ट्रम उपयोग प्रभारों के रूप में वायरलाइन सेवाओं के अलावा समायोजित सकल राजस्व  की 3 प्रतिशत राशि का भी भुगतान करना होगा।
स्पेक्ट्रम नीलामी सफल बोलीदाताओं को स्पेक्ट्रम प्रदान करने की एक पारदर्शी प्रक्रिया है। स्पेक्ट्रम की पर्याप्त उपलब्धता उपभोक्ताओं के लिए दूरसंचार सेवाओं की गुणवत्ता बढ़ाती है।
यह प्रासंगिक है कि आर्थिक प्रगति, प्रत्यक्ष और अप्रत्यक्ष रोजगार सृजन तथा डिजिटल इंडिया के प्रसार के साथ मजबूत जुड़ाव से टेलीकॉम क्षेत्र आज एक प्रमुख बुनियादी क्षेत्र बन गया है, इसलिए मंत्रिमंडल के उपयुक्त निर्णय से सभी पहलुओं पर हितकारी प्रभाव पड़ने की उम्मीद है।
कृषि एवं किसान कल्याण मंत्रालय
ग्रीष्मकालीन फसलों के अंतर्गत क्षेत्र कवरेज की प्रगति
कृषि और किसान कल्याण विभाग ने 19 मई 2023 तक ग्रीष्मकालीन फसलों के तहत क्षेत्र कवरेज की प्रगति का ब्योरा जारी किया है।
|
|
क्रम सं.
|
|
फसलें
|
|
बोया गया क्षेत्र
|
|
वर्तमान वर्ष 2023
|
|
विगत वर्ष 2022
|
|
1
|
|
चावल
|
|
28.07
|
|
30.28
|
|
2
|
|
दालें
|
|
19.81
|
|
19.09
|
|
क
|
|
हरा चना
|
|
16.33
|
|
15.56
|
|
ख
|
|
काला चने
|
|
3.25
|
|
3.24
|
|
ग
|
|
अन्य दालें
|
|
0.23
|
|
0.28
|
|
3
|
|
श्रीअन्न-मोटा अनाज
|
|
11.93
|
|
11.54
|
|
क
|
|
ज्वार
|
|
0.26
|
|
0.21
|
|
ख
|
|
बाजरा
|
|
4.74
|
|
3.98
|
|
ग
|
|
रागी
|
|
0.14
|
|
0.20
|
|
घ
|
|
मक्का
|
|
6.78
|
|
7.14
|
|
4
|
|
तिलहन
|
|
10.17
|
|
11.02
|
|
क
|
|
मूंगफली
|
|
4.94
|
|
5.46
|
|
ख
|
|
सूरजमुखी
|
|
0.32
|
|
0.31
|
|
ग
|
|
तिल
|
|
4.61
|
|
4.51
|
|
घ
|
|
अन्य तिलहन
|
|
0.31
|
|
0.74
|
|
कुल
|
|
69.97
|
|
71.92
सूचना और प्रसारण मंत्रालय
'द डोमेन' फिल्म कार्नेशन क्रांति के पहले और बाद के पुर्तगाली समाज की तस्वीर प्रस्तुत करती है: अभिनेता जोओ पेड्रो मैमडे
फिल्म "द डोमेन / ए हर्डेड को पूरा बनाने में लगभग 10 वर्ष लग गए। यह फिल्म एक परिवार पर फिल्माये गए अंतरंग दृश्यों के माध्यम से उस कार्नेशन क्रांति से पहले और बाद के समय के पुर्तगाली समाज की तस्वीर प्रस्तुत करती है, जिसने उस दौर में तानाशाही का अंत कर दिया था। अभिनेता जोओ पेड्रो मैमडे ने भारतीय अंतर्राष्ट्रीय फिल्म महोत्सव में आज यह बात कही। उन्होंने बताया कि, यह फिल्म उनके और निर्माताओं के लिए बहुत ही खास है। दरअसल यह फिल्म दक्षिण पुर्तगाल में मौजूद कुछ परिवारों की वास्तविकता को दर्शाती है। इस फिल्म को बनाने का विचार निर्माता पाउलो ब्रांको की बहुत तीव्र इच्छा से पनपा था, जो कि साधारण चरित्रों पर असाधारण फिल्म बनाना चाहते थे।"
अभिनेता जोओ पेड्रो मैमडे गोवा के पणजी में भारतीय अंतर्राष्ट्रीय फिल्म महोत्सव के 51वें संस्करण में आज 22 जनवरी 2021 को एक प्रेस कॉन्फ्रेंस को संबोधित कर रहे थे। फिल्म 'द डोमेन' को आधिकारिक तौर पर वेनिस फिल्म फेस्टिवल, टोरंटो इंटरनेशनल फिल्म समारोह के लिए चुना गया था और ऑस्कर पुरस्कार के लिए यह पुर्तगाल की आधिकारिक प्रविष्टि रही है। आईएफएफआई -51 के अंतर्राष्ट्रीय प्रतियोगिता खंड में कल इस फिल्म का इंडियन प्रीमियर था।
टियागो गुएड्स द्वारा निर्देशित फिल्म 'द डोमेन' एक ऐसे परिवार की कहानी है, जिसके पास पुर्तगाल में टॉगस नदी के दक्षिणी तट पर यूरोप में सबसे बड़ी सम्पदा में से एक का मालिकाना हक़ है। यह वर्ष 1940 के बाद के वक़्त से पुर्तगाल के ऐतिहासिक, राजनीतिक, आर्थिक और सामाजिक जीवन को चित्रित करती है, जो कि कार्नेशन क्रांति से लेकर वर्तमान तक का समय है। प्रसिद्ध पुर्तगाली अभिनेता अल्बानो जेरोनिमो ने फिल्म में जोआओ फर्नांडीस की प्रमुख भूमिका निभाई है।
अभिनेता मैमडे ने बताया कि, “इस फिल्म की शुरुआत वर्ष 1945 से होती है, जबकि क्रांति का आरम्भ 1970 में होता है और फिल्म 1990 के दौर तक चलती है। फिल्म की वास्तविक लोकेशन एक रियल एस्टेट में है।”
गोवा और पुर्तगाल के बीच संबंधों में पुर्तगाल के औपनिवेशिक शासन के बारे में पूछे जाने पर, श्री मैमडे ने कहा: "पुर्तगाल के प्रधानमंत्री का गोवा से बहुत पुराना रिश्ता है। मैं औपनिवेशिक इतिहास के बारे में बहुत ज्यादा नहीं जानता। लेकिन मैं इतना ज़रूर समझता हूं कि, गोवा की वास्तुकला पर महान पुर्तगाली का प्रभाव दिखता है।” उन्होंने कहा कि, वह स्वयं इतिहास के बारे में अधिक जानना चाहते हैं। "दोनों देशों के औपनिवेशिक इतिहास के संदर्भ में जानने के लिए एक विशाल अतीत है"।
कार्नेशन क्रांति लिस्बन में 1974 का सैन्य तख्तापलट है, जिसके कारण एस्टाडो नोवो शासन का पतन हुआ और आखिरकार इसने पुर्तगाल में होने वाली लोकतांत्रिक घटनाओं की एक श्रृंखला को जन्म दिया।
एमजी/एएम/एन
(Visitor Counter : 252